Extracte de la Convocatòria d’ajuts socials - Eurodelta per a l’exercici 2023 de l’Ajuntament de Deltebre.
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complet el qual es pot consultar a la Base de Dades Nacional de Subvencions.
Primer. Beneficiaris.
Persones empadronades al municipi de Deltebre que es trobin en situació d’inestabilitat econòmica* per motius aliens a la seva voluntat, i/o situació que implica la insuficiència de recursos per atendre les necessitats ordinàries quotidianes de la unitat familiar.
A més, que siguin treballadores per compte d’altri o per compte propi, o es trobin en situació de demanda d’ocupació o rebent una prestació per jubilació o incapacitat laboral. 
Els sol·licitants no han de rebre de cap organisme o entitat (Ajuntament, Creu Roja, Càritas, Consell Comarcal...), tres o més ajuts pels mateixos conceptes.
*Per establir la situació econòmica de la família o la unitat de convivència, s’establirà el nivell d’ingressos nets percebuts pels membres de la llar dels últims tres mesos previs a la data de sol·licitud. Els límits màxims de l’import dels ingressos per sol·licitar l’ajuda seran els establerts a la taula de l’Annex III de la convocatòria.
Segon. Objecte.
Atorgar ajuts socials per vetllar per a que les persones beneficiàries tinguin facilitats per cobrir les necessitats ordinàries i quotidianes establertes a l’apartat 3 de les Bases, que es reprodueixen a l’annex I de la convocatòria i a l’apartat sisè d’aquest extracte.
Tercer. Bases reguladores.
Bases reguladores de la concessió d’ajuts socials Eurodelta, publicades al BOPT de data 5 de gener de 2023 (CVE 2022-12824) i disponibles per a consulta a:  https://deltebre.cat/wordpress/wp-content/uploads/2023/01/publicacioedictedefbaseseurodelta.pdf
Quart. Quantia. 
El procediment de concessió d'aquests ajuts és el de concessió directa, i les sol·licituds es resoldran per ordre cronològic de presentació, fins a l’esgotament de la corresponent partida pressupostària. 
Els Ajuts socials - EuroDelta d'aquesta convocatòria estan dotats amb 40.000,00 euros, amb càrrec a l'aplicació pressupostària 48000.23105 Ajuts EuroDelta.
L’import concedit serà trimestral, en finalitzar aquest període podran realitzar una sol·licitud de renovació de l’ajut. L’import de l’ajut en cada cas es determinarà segons els membres de la unitat familiar:
	Membres unitat familiar
	Import trimestral

	1 membre
	120,00 €

	dos membres
	160,00 €

	tres membres
	250,00 €

	≥ quatre membres
	300,00 €



Cinquè. Termini de presentació de les sol·licituds.
El termini per presentar les sol·licituds s’iniciarà a l’endemà de la publicació de la convocatòria i fins el 20 de desembre de 2023 o fins l’exhauriment de la dotació pressupostària, el que abans succeeixi.
Sisè. Altres.
Els ajuts concedits aniran destinats a cobrir les següents necessitats ordinàries i quotidianes d’una forma sensata, responsable i corrent, amb una diligència raonable dintre la mitjana de la societat:
- Alimentació, higiene personal, roba i calçat. 
- Despeses de productes sanitaris no coberts o parcialment coberts per la Seguretat Social (medicaments, llet maternitzada, mascaretes...).
- Cura i aprenentatge dels fills i filles, facilitant la conciliació familiar i laboral.
- Despeses de la llar en relació a reparacions i avaries, i altres conceptes de necessitat ordinària. 
- Connectivitat a internet.
[bookmark: _Hlk122679666]
Queden expressament excloses totes les despeses per a begudes alcohòliques i productes relacionats amb el tabac.
Les sol·licituds (model normalitzat de l’annex IV de la convocatòria) es poden presentar de forma presencial, preferentment a l’Espai de Reactivació Socioeconòmica (amb cita prèvia) de l’Ajuntament de Deltebre. 
En qualsevol cas aniran acompanyades de la documentació necessària prevista a l’Annex II de la convocatòria, entre la qual té especial rellevància l’extracte bancari de tots els comptes a nom de qualsevol de tots els membres de la unitat familiar (inclosos menors) dels moviments dels 3 mesos immediatament anteriors a la data de presentació de la sol·licitud.

Deltebre (Delta de l’Ebre), gener de 2023

EL SECRETARI ACCTAL.,


David Torres Fabra

